༄༅།། སྐྱེས་བུ་གསུམ་གྱི་ཆོས་སྐྱོད་ལ་མཆོད་གཏོར་འབུལ་
ཚུལ་དངོས་གྲུབ་ཀུན་འབྱུང་སོགས་གཏོར་བསྔོས་
ཀྱི་རིམ་པ་བཞུགས་སོ།།
དང་བོ། སྐྱེས་བུ་གསུམ་གྱི་ཆོས་སྐྱོང་ལ་མཆོད་གཏོར་
འབུལ་ཚུལ་དངོས་གྲུབ་ཀུན་འབྱུད་ཞེས་བྱ་བ།
ཨོཾ་སྭ་སྟི། འདིར་སྐྱེས་བུ་གསུམ་གྱི་ཆོས་སྐྱོང་ལ་མཆོད་གཏོར་འབུལ་བར་འདོད་པས་སྤྱན་གཟིགས་མཆོད་གཏོར་
སོགས་གང་འབྱོར་ལེགས་པར་བཤམས། རང་ཉིད་ཡི་དམ་རྡོ་རྗེ་འཇིགས་བྱེད་ཀྱི་བདག་བསྐྱེད་དམ། སྐད་ཅིག་བཀྲོད་(ཀྲོང་)
བསྐྱེད་སྔོན་དུ་བཏང༌། མཆོད་གཏོར་ནང་མཆོད་རྣམས་འཇིགས་བྱེད་ཀྱི་གཞུང་ལྟར་བྱིན་གྱིས་བརླབས་ལ། ཧཱུཾ་འཇིགས་
རུང་བསིལ་བ་ཚལ་གྱི་དུར་ཁྲོད་ནས།། ཕྱག་དྲུག་ཡེ་ཤེས་མགོན་པོ་ཡུམ་བཅས་དང་།། ལས་བྱེད་
གནོད་སྦྱིན་རྣམ་བཞིར་རང་རང་གི། འཁོར་ཚོགས་འབུམ་འབུམ་དང་བཅས་གནས་འདིར་
གཤེགས།། བྱང་ཕྱོགས་ལྕང་ལོ་ཅན་གྱི་དགའ་ཚལ་ནས།། ནོར་བདག་རྒྱལ་བོ་ཆེན་པོ་རྣམ་ཐོས་
སྲས།། འཁོར་ས་གསུམ་གྱི་གནོད་སྦྱིན་(༢ན)དང་བཅས་པ།། ཁྲིམས་ལྡན་དབུལ་བ་སེལ་ཕྱིར་
འདིར་བྱོན་ཅིག། ས་འོག་རིམ་བདུན་བཟོད་པར་དཀའ་བའི་གནས།། གཤིན་རྗེ་ཕོ་མོས་གང་
བའི་གྲོང་ཁྱེར་ནས།། ཕྱི་ནང་གསང་བའི་ཆོས་རྒྱལ་ཡབ་ཡུམ་དང་།། ཕོ་བརྒྱད་མོ་བརྒྱད་གཤིན་
རྗེ་འཁོར་དང་བཅས།། མ་ཐོགས་རིང་བའི་(རིངས་པའི་)ཚུལ་གྱི་(གྱིས་)གནས་འདིར་གཤེགས།།
མདུན་དུ་གནོད་བྱེད་པད་ཉིད་(ཉི་)གདན་སྟེང་དུ།། རང་རང་འཁོར་ཚོགས་དང་བཅས་རྟག་
བཞུགས་ནས།། ཆུ་གཉིས་ཉེར་སྤྱོད་རོལ་མོ་འདོད་ཡོན་ལྔ།། ཕྱི་ནང་གསང་བའི་མཆོད་གཏོར་
རྒྱ་མཚོ་དང༌། གྲི་གུག་ཐོད་འཕྲེང་ཐོད་ཁྲག་རྩེ་གསུམ་སོགས།། གོ་མཚོན་སྤྱན་གཟིགས་ནམ་
39%

༄༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
མཁའ་གང་འདི་བཞེས།། དྲིན་ཅན་རྩ་བརྒྱུད་(༢བ)བླ་མ་ཐམས་ཅད་དང་།། གྲུ་འཛིན་བདག་
པོ་འཕགས་མཆོག་པད་དཀར་འཆང་།། དབྱེར་མེད་མྱུར་མཛད་མགོན་པོ་ཐུགས་རྗེ་ཅན།། རྟག་
ཏུ་སྒྲིབ་བྲལ་སྤྱན་གྱིས་ལེགས་གཟིགས་ནས།། འདི་ཕྱི་བར་དོའི་སྡུག་བསྔལ་ལས་གྲོལ་ཞིང་།། རང་
སེམས་འཁྲུལ་ངོར་སྣང་བའི་དགྲ་བགེགས་རྣམས།། མྱུར་དུ་ཚར་ཆོད་མཆོག་དང་མཐུན་མོང་གི།
རེ་བའི་འབྲས་བུ་ཡོངས་སུ་སྨིན་པར་མཛོད།། མི་འཇིགས་གདོང་ལྔའི་དབང་བོ་འགྱིངས་པའི་
སྟེང་།། མི་ཟད་རིན་ཆེན་རྒྱན་གྱི་(གྱིས་)སྤྲས་པའི་སྐུ།། མ་ལུས་རིན་ཆེན་གཏེར་གྱི་ཆར་འབེབས་
པའི།།མི་དང་ལྷ་ཡི་སྐྱབས་གཅིག་ཁྱོད་ལ་བསྟོད།།ཁམས་གསུམ་ལས་རྒྱལ་ལྷབ་ལྷུབ་རྒྱལ་མཚན་དང་།། འདོད་
དགུའི་ནོར་གྱི་འབྱུང་གནས་ནེའུ་ལེས་(ལེའི་)མཐུས།། ལོངས་སྤྱོད་འཛད་མེད་ཁམས་གསུམ་དབང་
བསྡུས་ནས།། དམ་ཆོས་སྒྲུབ་པའི་མཐུན་རྐྱེན་ཚང་བར་མཛོད།། ལྷུན་འགྲུབ་ཆོས་དབྱིངས་བདེ་བ་ཆེན་
པོའི་ངང་།། འཇམ་དཔལ་ཞི་བའི་ཐུགས་ལས་མ་གཡོས་ཀྱང་།། ཁྲོ་རྒྱལ་གཤིན་རྗེ་གཤེད་དང་དབྱེར་
མེད་པའི།། བཀའ་སྡོད་གཤིན་རྗེ་རྒྱལ་བོ་འཁོར་བཅས་ཀྱི།། སྔོན་ཚེ་འཇམ་དཔལ་དཔའ་བོ་ལ་
སོགས་དང་།། ཁྱད་པར་ཆོས་ཀྱི་རྒྱལ་བོ་ཙོང་ཁ་བའི།། སྤྱན་སྔར་བསྟན་པ་བསྲུང་སྐྱོབས་(སྐྱོབ་)
ཆོས་སྒྲུབ་པའི།། གྲོགས་དང་དཔུང་གཉེན་མཛད་པར་ཞལ་འཆེས་བཞིན།། རྣལ་འབྱོར་བདག་
ཅག་སྔོན་ལས་གྱུར་པའམ།། འཕྲལ་རྐྱེན་ངན་པ་ལས་བྱུང་མི་འདོད་པའི།། བར་ཆད་བགེགས་
(༣ན)སོགས་ཕྱི་ནང་ཅི་མཆིས་པ།། མ་ལུས་ད་ལྟ་ཉིད་དུ་ཞི་བར་མཛོད།། མདོར་ན་བདག་རྒྱུད་
ཚུལ་ཁྲིམས་གཙང་མས་དུལ།། སྲིད་པའི་ཕུན་ཚོགས་ཀུན་ལ་ཞེན་པ་ལོག། བདག་པས་གཞན་
གཅེས་བྱང་ཆུབ་སེམས་མཆོག་འབྱོངས།། ཚེ་འདི་ཉིད་ལ་མཆོག་དང་ཐུན་མོང་གི། དངོས་གྲུབ་
བདེ་བླག་འགྲུབ་པའི་འཕྲིན་ལས་མཛོད།། བདག་སོགས་རྣམས་ཀྱིས་ཆོས་དང་མཐུན་པའི་དོན།།
ཇི་ལྟར་བསམ་པ་ཡིད་བཞིན་འགྲུབ་པ་དང་།། ནད་དང་བགེགས་ཚོགས་བར་དུ་གཅོད་པའི་
ཚོགས།། ཉེ་བར་ཞི་བར་བྱིན་གྱིས་བརླབས་(བརླབ་)ཏུ་གསོལ། །
ཞེས་སྐྱེས་བུ་གསུམ་གྱི་ཆོས་སྐྱོང་ལ་མཆོད་གཏོར་འབུལ་ཚུལ་དངོས་གྲུབ་ཀུན་འབྱུང་ཞེས་བྱ་བ་འདི་ནི། ཆོས་ལ་
དོན་གཉེར་ཆེ་ཞིང་བླང་དོར་གྱི་གནས་ལ་བློ་གྲོས་འཇུག་པ་ཡངས་པ་དཀོན་མཆོག་ཡར་འཕེལ་གྱིས་བསྐུལ་ངོར།
པོ་གྲགས་པ་རྒྱལ་མཚན་གྱིས་སྦྱར་པའི་ཡི་གེ་བ་ནི་དགེ་ཚུལ་དཀོན་མཆོག་བསྟན་འཛིན་ནོ། །
རྒྱལ་མཁན་
380

༄༅། །སྐྱེས་བུ་གསུམ་གྱི་ཆོས་སྐྱོང་ལ་མཆོད་གཏོར་འབུལ་ཚུལ་དངོས་གྲུབ་ཀུན་འབྱུང་སོགས་གཏོར་བསྔོས་ཀྱི་རིམ་པ།
གཉིས་པ། ཡིད་བཞིན་མགོན་པོ་འཁོར་བཅས་ལ་
མཆོད་འབུལ་བྱེད་པ་ཞེས་བྱ་བ།
ཧཱུཾ་ཤར་ལྷོ་བསིལ་བ་ཚལ་གྱི་དུར་ཁྲོད་ནས།། མགོན་པོ་ཡིད་བཞིན་ནོར་བུ་མཁའ་འགྲོའི་
ཚོགས།། གནས་འདིར་མཆོད་པའི་མགྲོན་དུ་སྤྱན་འདྲེན་ན།། མ་ཐོགས་ད་ལྟ་ཉིད་དུ་གཤེགས་
སུ་གསོལ།། གཞན་ཡང་བཀའ་སྡོད་དམ་ཅན་སྲུང་མའི་ཚོགས།། ཡུལ་འདིའི་གཞི་བདག་གནས་
བདག་ཐམས་ཅད་དང་།། ཁྱད་པར་འགོ་བའི་ལྷ་སྲུང་མ་ལུས་པ།། འདིར་གཤེགས་དགྱེས་པ་ཆེན་
པོས་བརྟན་པར་བཞུགས།། ཧཱུཾ་ཆོས་དབྱིངས་བདེ་བ་ཆེན་པོའི་ཡེ་ཤེས་(༣བ)ཀྱིས།། རོལ་བ་རྟག་
ཤར་ཕྱི་ནང་མཆོད་པའི་སྤྲིན།། ཀུན་བཟང་མཆོད་པའི་ཚོགས་ལ་འགྲན་པ་ལྟར།། ས་གཞི་བར་
སྣང་ཡོངས་སུ་ཁྱབ་གྱུར་ཅིག། ཉེར་སྤྱོད་རོལ་མོ་འདོད་པའི་ཡོན་ཏན་ལྔ།། རྒྱལ་སྲིད་རིན་ཆེན་
ཉེ་བའི་རིན་ཆེན་བདུན།། བཀྲ་ཤིས་རྟགས་བརྒྱད་ཕྱི་ནང་མཆོད་རྫས་ཀྱིས།། ཡིད་བཞིན་མགོན་
པོ་འཁོར་བཅས་མཉེས་གྱུར་ཅིག། གཞན་ཡང་རི་རབ་གླིང་བཞི་གླིང་ཕྲན་སོགས།། ལྷ་དང་མི་
ཡི་དཔལ་འབྱོར་མ་ལུས་པ།། མ་ཚང་མེད་པའི་མཁོ་དགུའི་འབྱོར་བ་ཡིས།། ཡིད་བཞིན་མགོན་
པོ་འཁོར་བཅས་མཉེས་གྱུར་ཅིག། རབ་ཡངས་རིན་ཆེན་སྣོད་དུ་སྨན་སྤོས་སོགས།། བསང་རྫས་
བརྒྱ་ཕྲག་བསྲེག་པའི་དུད་པའི་སྤྲིན།། ལྷ་ཡི་ལམ་ཀུན་ཡོངས་སུ་འགེངས་པ་འདིས།། ཡིད་བཞིན་
མགོན་པོ་འཁོར་བཅས་མཉེས་གྱུར་ཅིག། ཧཱུཾ་དྲན་པ་ཙམ་གྱིས་མཆོག་ཐུན་དངོས་གྲུབ་ཀུན།།
སྩོལ་མཛད་མགོན་པོ་འཁོར་དང་བཅས་པ་ལ།། མཆོད་ཅིང་གསོལ་བ་འདེབས་པ་བདག་སོགས་
ཀྱིས(ཀྱི)།། འགལ་རྐྱེན་བར་ཆད་ཐམས་ཅད་སེལ་བ་དང་།། མཐུན་རྐྱེན་བསམ་དོན་དཔལ་
འབྱོར་མ་ལུས་པ།། ཡིད་ལ་བསམ་པ་ཙམ་གྱིས་འབད་མེད་པར།། ཡིད་བཞིན་ནོར་ལྟར་འབྱུང་
བའི་བཀྲ་ཤིས་ཀྱིས།། སྐྱེ་དགུའི་རེ་བ་ཡོངས་སུ་སྐོང་བར་ཤོག །
ཅེས་པ་འདི་ནི་དད་བརྩོན་རྣམ་དཔྱོད་དང་ལྡན་ཞིང་ལུང་རིགས་སྨྲ་བ་དཀོན་མཆོག་འོད་ཟེར་གྱིས་བསྐུལ་ངོར།
རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་པའོ། །
381.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
གསུམ་པ། དཔལ་ལྡན་ལྷ་མོའི་འཕྲིན་བཅོལ་
མདོར་བསྡུས་བཞུགས་སོ།།
(༤ན)བྷྱོཿ༔ རྒྱལ་བའི་བཀའ་སྲུང་ཀུན་ཀྱི་གཙོ་མོ་ཆེ།། འདོད་པ་ཁམས་ཀྱི་དབང་ཕྱུག་
དམག་ཟོར་མ། དུས་བཞི་ལྷ་མོ་ཚེ་རིང་མཆེད་ལྔ་སོགས།། རྣམ་མང་འཁོར་ཚོགས་དང་བཅས་
གནས་འདིར་གཤེགས།། མདུན་དུ་མེ་རླུང་འཁྱིལ་བའི་དཀྱིལ་འཁོར་དབུས།། བེ་ཅོན་ཐོད་ཁྲག་
འཛིན་པ་སྲིན་མོའི་གཟུགས།། དྲེའུའི་སྟེང་བཞུགས་གདུག་པ་ཚར་གཅོད་སྐུ།། ཇི་སྲིད་དྲན་པ་དེ་
སྲིད་རྟག་ཏུ་བཞུགས།། དངོས་བཤམས་ཡིད་སྤྲུལ་ལྷ་རྫས་ལས་གྲུབ་པའི།། ཕྱི་ནང་དམ་རྫས་སྤྱན་
གཟིགས་སྤྲིན་ལྟར་གཏིབས།། ཇ་ཆང་ཟག་མེད་བདུད་རྩིའི་རྒྱ་མཚོར་བསྐྱིལ།། ཤ་ཁྲག་གཏོར་མ་
ས་གཞི་བཀང་སྟེ་འབུལ།། གཞན་ཡང་ཙན་དན་སྤོས་དཀར་གུར་ཀུམ་དང་།། ཨ་ཀར་ཛ་ཏི་དར་
ཟབ་སྤོས་སྣའི་ཚོགས།། བསྲེགས་པའི་དུད་སྤྲིན་ལྷ་ཡི་ལམ་གང་བས། བསྟན་སྲུང་ཆེན་མོ་འཁོར་
དང་བཅས་པ་བསངས།། ཆོས་ཀྱི་དབྱིངས་ལས་ཞི་རྒྱས་དབང་དྲག་སོགས།། སྣ་ཚོགས་རྣམ་
འགྱུར་སྤྲུལ་བ་འབུལ་(འབུམ་)ཕྲག་གིས།། བསྟན་པ་བསྲུང་ཞིང་རྣམ་(རྣལ་)འབྱོར་བུ་བཞིན་དུ།།
སྐྱོང་མཛད་དམག་ཟོར་རྒྱལ་མོ་འཁོར་བཅས་བསྟོད།། མ་ཅིག་ཁྱོད་ལ་གུས་པས་སྐྱབས་བཅོལ་
ན།། དེང་ནས་བྱང་ཆུབ་སྙིང་བོ་མཆིས་ཀྱི་བར།། བརྩེ་བའི་མ་དང་སྲིང་མོ་ཇི་བཞིན་དུ།། རྟག་ཏུ་
གཡེལ་མེད་མགོན་སྐྱབས་གྲོགས་མཛོད་ཅིག། མདོར་ན་ཡིད་བཞིན་ནོར་བུ་བཅོམ་ལྡན་མས།།
བདག་གི་བར་ཆད་རྒུད་པ་ཀུན་སེལ་ཞིང་།། ཞི་རྒྱས་དབང་དྲག་མཆོག་དང་ཐུན་(༤བ)མོང་
འདོད་དགུའི་དངོས་གྲུབ་མ་ལུས་ཆར་དུ་བསྙིལ།། ལྷག་བསམ་དག་པས་ཚུལ་འདིར་བརྩོན་པ་
ན།། ཚངས་དང་དབང་བོ་འཇིག་རྟེན་སྐྱོང་བ་དང་།། དམག་ཟོར་རྒྱལ་མོ་ལ་སོགས་བསྲུང་(སྲུང་)
མས་ཀྱང་།། གཡེལ་བ་མེད་པར་རྟག་ཏུ་གྲོགས་བྱེད་ཤོག །
ཅེས་པ་འདི་ནི་གསོ་བ་རིགས་པའི་སྒོ་ནས་འགྲོ་བ་མང་བོ་ལ་ཕན་བརྩོན་དང་ལྡན་པ་རེབ་ཚ་སྨན་ཆུང་གིས་བསྐུལ་
ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་བྲིས་པ་ཛ་ཡནྟུ།
3822-
.

༄༅། །སྐྱེས་བུ་གསུམ་གྱི་ཆོས་སྐྱོང་ལ་མཆོད་གཏོར་འབུལ་ཚུལ་དངོས་གྲུབ་ཀུན་འབྱུང་སོགས་གཏོར་བསྔོས་ཀྱི་རིམ་པ།
བཞི་བ། སྲུད་མའི་འཕྲིན་བཅོལ་ཞེས་བྱ་བ།
ཧཱུཾ་གསལ་འཚེར་འབར་བའི་བསེ་རྨོག་དབུ་ལ་གྱོན།། གསེར་གྱི་བསེ་ཁྲབ་འོད་འབར་སྐུ་
ལ་གསོལ།། སྒ་སྲབ་ཀྱིས་མཛེས་རྟ་མཆོག་ལ་ཞོན་ནས།། སྲིད་གསུམ་སྐད་ཅིག་མྱུལ་བའི་མཐུ་བོ་
ཆེ།། ཕྱི་ནང་གསང་བའི་མཆོད་གཏོར་རྒྱ་མཚོ་དང་།། བསང་དུད་གསེར་སྐྱེམས་མདའ་དར་མེ་
ལོང་ཅན།། དམར་ནག་གཏོར་ཆེན་ཡུངས་ནག་ཐུན་གྱིས་བྲབ།། ལྷ་ཁྱོད་དྲག་པོ་བསྐུལ་ལོ་རྩལ་
མ་ཞན།། དམར་ནག་མདངས་འཛིན་འཇིགས་པའི་བཞད་སྒྲ་ཅན།། སྤྱན་གཟིགས་རྟ་གཡག་ར་
ལུག་བྱ་ཁྱིའི་ཚོགས།། དར་ཚོན་གྱིས་སྤྲས་དགྱེས་པའི་རྟེན་དུ་འབུལ།། མྱུར་མགྱོགས་དྲག་རྩལ་
དཔའ་རྟགས་སྟོན་ཕྱིར་བརྟེན།། སྔོན་ཚེ་རྒྱལ་དབང་པདྨ་ཐོད་ཕྲེང་རྩལ།། བློ་ལྡན་ཤེས་རབ་སྤྱན་
སྔར་དམ་བཅས་པས།། ནག་པོའི་དགྲ་འདུལ་དབང་བསྐུར་གཟེངས་བསྟོད་བཞིན།། མཐུ་རྩལ་
མངོན་གྱུར་ཆོ་འཕྲུལ་སྣ་ཚོགས་སྟོན།། གདུག་རྩུབ་ཞེ་སྡང་མེ་ལྟར་དགྲ་བོ་ལ།། དྲག་པོའི་གནམ་
ལྕགས་ཐོག་ཆེན་འབུམ་ཕོབས་ལ།། དམར་ནག་སེར་བས་གདུག་ཅན་ཡུལ་ཕྱོགས་བཅོམ།། རླུང་
ནག་འཚུབ་མས་(༥ན)དགྲ་ཡུལ་རྡུལ་དུ་བཟློག། གནོད་བྱེད་སྐྱོབས་(སྐྱོབ་)པའི་ལྷ་བསྲུང་(སྲུང་)
ཐམས་ཅད་ཀྱི།། མགོ་ལ་གནམ་ལྕགས་ཐོག་ཆེན་མྱུར་དུ་ཕོབས།། རྣལ་འབྱོར་མ་ཉེར་ཡུས་ཀྱིས་
ཁྱོད་མཆོད་ན།། དམ་ཚིག་མ་གཡེལ་མཆོད་རྫས་ཆུད་མ་ཟན།། སྔོན་གྱི་ཁས་བླང་(བླངས་)དམ་
ཚིག་མ་བྲལ་བར།། དགྲ་བོ་རྡུལ་དུ་བརླག་པའི་དུས་བབ་ཀྱིས།། མ་གཡེལ་རྟག་ཏུ་ཁྲོས་ལ་ཡིད་
གནག་དགྲ།། བླ་ཚེ་སྲོག་གསུམ་ཕྲོག་(འཕྲོག་)ལ་གཟུགས་ཕུང་གི། ཤ་ཁྲག་ཚོགས་སུ་རོལ་ལ་
དཔའ་ཟས་ཀྱིས།། སྙིང་ཁྲག་ཁུང་ནས་རྔུབ་ཅིང་གཏིང་ནས་སྐོམ།། ཀླད་ཁྲག་ཞོ་ལྟར་དཀྲུགས་
པའི་གཟའ་ནད་ཐོངས།། དོན་སྙིང་རླུང་ལྟར་འཚུབ་པའི་ནད་ཀྱིས་གཟིར།། ཁྲག་ནད་ཆུ་ལྟར་
ཁོལ་བའི་ནད་རྐྱལ་ཕྱེ།། གཟེར་ནད་མདའ་ལྟར་རྒྱོབ་ལ་སྲོག་རྩ་ཆོད།། སྟེང་ནས་གནམ་ལྕགས་
ཐོག་སེར་སྣ་ཚོགས་ཕོབ།། མི་ཟད་དྲག་ཤུལ་འབར་བའི་འཁོར་ཚོགས་རྣམས།། གདུག་ཅན་ཡིད་
ནག་དགྲ་བོའི་ཡུལ་ཁམས་སུ།། སྡེ་བརྒྱད་དམག་དཔུང་སོང་ལ་ནད་ཁ་ཕྱེ།། མཚོན་ཁ་རྟེན་ལ་མུ་
383"
%

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
གེའི་འཚུབ་མ་ཐོངས།། ཆེར་རློམ་དྲེགས་པའི་གདུག་ཅན་དགྲ་བོ་ཡི།། སྲོག་ཆོད་སྙིང་ཕྱུང་ཐལ་
བ་(བའི་)རྡུལ་དུ་བརློག། རྣལ་འབྱོར་བཅོལ་བའི་འཕྲིན་ལས་མ་ལུས་པ།། ཐོགས་མེད་སྐད་ཅིག་
སྒྲུབ་ཅིག་ས་མ་ཡ། །
ཅེས་(ཞེས)པ་འདི་ནི་ལུང་རྟོགས་ཡོན་ཏན་གྱི་མངའ་བདག་གཅོད་པ་བླ་མ་འཇིགས་མེད་མདོ་སྔགས་བསྟན་འཛིན་
གྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་དབེན་གནས་བཀྲ་ཤིས་དར་རྒྱས་གླིང་ནས་བྲིས་པ་ཛ་ཡནྟུ། (༥བ)
ལྔ་བ། གནོད་སྦྱིན་ཆེན་པོ་བསེ་ཁྲབ་ཀྱི་འདོད་གསོལ་འཕང་
འགྲོའི་གླུ་དབྱངས་ཞེས་བྱ་བ་བཞུགས་སོ།།
ཨོཾ་ཧྲཱིཿཔདྨནྟ་ཀྲིད་གཉིས་སྣང་ཞི་བའི་ལྷ།། བཛྲ་ཀྲོདྷ་ཁྲོ་བོ་ཆེན་པོའི་སྐུ།། ཧ་ཡ་གྷི་ཝ་རྟ་
སྐད་མཚེར་བའི་གསུང༌།། ཧུ་ལུ་ཧུ་ལུ་ལས་བཞིའི་ཕྲིན་(འཕྲིན་)ལས་སྩོལ།། སྔོན་སྨོན་རྣམ་དག་
བདུད་རྩིའི་རྫིང་བུ་ལས།། དལ་འབྱོར་རྟེན་བཟང་པད་དཀར་འདབ་བརྒྱ་བཞད།། བསླབ་གསུམ་
ཁྲིམས་ཀྱི་དྲི་བསུང་